Ericu950/Stoicheia-meter-silver huggingface dataset:
τούτους μὲν οὖν ἀπέστειλεν εἰς Θήβας ὁ Πελοπίδας , αὐτὸς δὲ βαρέως φέρων τὴν τῶν μισθοφόρων προδοσίαν , καὶ πυνθανόμενος τὰ πλεῖστα τῶν χρημάτων αὐτοῖς καὶ παῖδας καὶ γυναῖκας ἀποκεῖσθαι περὶ Φάρσαλον , ὥστε τούτων κρατήσας ἱκανὴν δίκην ὧν καθύβρισται λήψεσθαι , συναγαγὼν τῶν Θεσσαλῶν τινας ἧκεν εἰς Φάρσαλον .
ἀρτίως δ αὐτοῦ παρεληλυθότος Ἀλέξανδρος ὁ τύραννος ἐπεφαίνετο Μετὰ τῆς δυνάμεως .
καὶ νομίσαντες οἱ περὶ τὸν Πελοπίδαν ἀπολογησόμενον ἥκειν ἐβάδιζον αὐτοὶ πρὸς αὐτόν , ἐξώλη μὲν ὄντα καὶ μιαιφόνον εἰδότες , διὰ δὲ τὰς Θήβας καὶ τὸ περὶ αὐτοὺς ἀξίωμα καὶ δόξαν οὐδὲν ἂν παθεῖν προσδοκήσαντες .
ὁ δέ , ὡς εἶδεν ἀνόπλους καὶ μόνους προσιόντας , ἐκείνους μὲν εὐθὺς συνέλαβε , τὴν δὲ Φάρσαλον κατέσχε , φρίκην δὲ καὶ φόβον ἐνειργάσατο τοῖς ὑπηκόοις πᾶσιν ὥς γε μετά τὴν τηλικαύτην ἀδικίαν καὶ τόλμαν ἀφειδήσων ἁπάντων , καὶ χρησόμενος οὕτω τοῖς παραπίπτουσιν ἀνθρώποις καὶ πράγμασιν ὡς τότε γε κομιδῇ τὸν ἑαυτοῦ βίον ἀπεγνωκώς .
οἱ μὲν οὖν Θηβαῖοι ταῦτα ἀκούσαντες ἔφερόν βαρέως καὶ στρατιὰν ἐξέπεμπον εὐθύς , δι ὀργήν τινα πρὸς τὸν Ἐπαμεινώνδαν ἑτέρους ἀποδείξαντες ἄρχοντας , τὸν δὲ Πελοπίδαν εἰς τὰς Φερὰς ἀπαγαγὼν ὁ τύραννος τὸ μὲν πρῶτον εἴα τοὺς βουλομένους αὐτῷ διαλέγεσθαι , νομίζων ἐλεεινὸν γεγονέναι καὶ ταπεινὸν ὑπὸ τῆς συμφορᾶς ·
ἐπεὶ δὲ τοὺς μὲν Φεραίους ὁ Πελοπίδας ὀδυρομένους παρεκάλει θαρρεῖν , ὡς νῦν μάλιστα δώσοντος τοῦ τυράννου δίκην , πρὸς δὲ αὐτὸν ἐκεῖνον ἀποστείλας ἔλεγεν ὡς ἄτοπός ἐστι τοὺς μὲν ἀθλίους πολίτας καὶ μηδὲν ἀδικοῦντας ὁσημέραι στρεβλῶν καὶ φονεύων , αὐτοῦ δὲ φειδόμενος , ὃν μάλιστα γινώσκει τιμωρησόμενον αὐτὸν ἄνπερ διαφύγῃ , θαυμάσας τὸ φρόνημα καὶ τὴν ἄδειαν αὐτοῦ , τί δέ , φησὶ , σπεύδει Πελοπίδας ἀποθανεῖν ;
κ ἀκεῖνος ἀκούσας , ὅπως , εἶπε , σὺ τάχιον ἀπολῇ , μᾶλλον ἢ νῦν θεομισὴς γενόμενος 0 .
ἐκ τούτου διεκώλυσεν ἐντυγχάνειν αὐτῷ τοὺς ἐκτός .
ἡ δὲ Θήβη , θυγάτηρ μὲν Ἰάσονος οὖσα , γυνὴ δὲ Ἀλεξάνδρου , πυνθανομένη παρὰ τῶν φυλαττόντων Πελοπίδαν τὸ θαρραλέον αὐτοῦ καὶ γενναῖον , ἐπεθύμησεν ἰδεῖν τὸν ἄνδρα καὶ προσειπεῖν .
ὡς δὲ ἦλθε πρὸς αὐτόν καὶ ἅτε δὴ γυνὴ τὸ μὲν μέγεθος τοῦ ἤθους οὐκ εὐθὺς ἐν τοσαύτῃ συμφορᾷ κατεῖδε , κουρᾷ δὲ καὶ στολῇ καὶ διαίτῃ τεκμαιρομένη λυπρὰ καὶ μὴ πρέποντα τῇ δόξῃ πάσχειν αὐτόν ἀπεδάκρυσε , τὸ μὲν πρῶτον ἀγνοῶν ὁ Πελοπίδας τίς εἴη γυναικῶν , ἐθαύμαζεν , ὡς δὲ ἔγνω , προσηγόρευσεν αὐτὴν πατρόθεν ἦν γὰρ τῷ Ἰάσονι συνήθης καὶ φίλος , εἰπούσης δὲ ἐκείνης , ἐλεῶ σου τὴν γυναῖκα , καὶ γὰρ ἐγώ σε , εἶπεν , ὅτι ἄδετος οὖσα ὑπομένεις Ἀλέξανδρον .
οὗτος ἔθιγέ πως ὁ λόγος τῆς γυναικός ·
ἐβαρύνετο γὰρ τὴν ὠμότητα καὶ τὴν ὕβριν τοῦ τυράννου , μετὰ τῆς ἄλλης ἀσελγείας καὶ τὸν νεώτατον αὐτῆς τῶν ἀδελφῶν παιδικὰ πεποιημένου .
διὸ καὶ συνεχῶς φοιτῶσα πρὸς τὸν Πελοπίδαν καὶ παρρησιαζομένη περὶ ὧν ἔπασχεν ὑπεπίμπλατο θυμοῦ καὶ φρονήματος καὶ δυσμενείας πρὸς τὸν Ἀλέξανδρον .
ἐπεὶ δὲ οἱ στρατηγοὶ τῶν Θηβαίων εἰς τὴν Θετταλίαν ἐμβαλόντες ἔπραξαν οὐδέν , ἀλλὰ δι ἀπειρίαν ἢ δυστυχίαν αἰσχρῶς ἀνεχώρησαν , ἐκείνων μὲν ἕκαστον ἡ πόλις μυρίαις δραχμαῖς ἐζημίωσεν , Ἐπαμεινώνδαν δὲ μετὰ δυνάμεως ἀπέστειλεν .
εὐθὺς οὖν κίνησίς τις μεγάλη Θετταλῶν ἦν ἐπαιρομένων πρὸς τὴν δόξαν τοῦ στρατηγοῦ , καὶ τὰ πράγματα τοῦ τυράννου ῥοπῆς ἐδεῖτο μικρᾶς ἀπολωλέναι ·
τοσοῦτος ἐνεπεπτώκει φόβος τοῖς περὶ αὐτὸν ἡγεμόσι καὶ φίλοις , τοσαύτη δὲ τοὺς ὑπηκόους ὁρμὴ πρὸς ἀπόστασιν εἶχε καὶ χαρὰ τοῦ μέλλοντος , ὡς νῦν ἐποψομένους δίκην διδόντα τὸν τύραννον .
οὐ μὴν ἀλλ Ἐπαμεινώνδας τὴν αὐτοῦ δόξαν ἐν ὑστέρῳ τῆς Πελοπίδου σωτηρίας τιθέμενος , καὶ δεδοικὼς μὴ τῶν πραγμάτων ταραχθέντων ἀπογνοὺς ἑαυτὸν Ἀλέξανδρος ὥσπερ θηρίον τράπηται πρὸς ἐκεῖνον , ἐπῃωρεῖτο τῷ πολέμῳ , καὶ κύκλῳ περιϊὼν , τῇ παρασκευῇ καὶ τῇ μελλήσει κατεσκεύαζε καὶ συνέστελλε τὸν τύραννον , ὡς μή τε ἀντεῖναι τὸ αὔθαδες αὐτοῦ καὶ θρασυνόμενον μή τε τὸ πικρὸν καὶ θυμοειδὲς ἐξερεθίσαι , πυνθανόμενος τὴν ὠμότητα καὶ τὴν ὀλιγωρίαν τῶν καλῶν καὶ δικαίων , ὡς ζῶντας μὲν ἀνθρώπους κατώρυττεν , ἑτέροις δὲ δέρματα συῶν ἀγρίων καὶ ἄρκτων περιτιθεὶς καὶ τοὺς θηρατικοὺς ἐπάγων κύνας καὶ διέσπα καὶ κατηκόντιζε , παιδιᾷ ταύτῃ χρώμενος , Μελιβοίᾳ δὲ καὶ Σκοτούσῃ , πόλεσιν ἐνσπόνδοις καὶ φίλαις , ἐκκλησιαζούσαις περιστήσας ἅμα τοὺς δορυφόρους ἡβηδὸν ἀπέσφαξε , τὴν δὲ λόγχην ᾗ Πολύφρονα τὸν θεῖον ἀπέκτεινε καθιερώσας καὶ καταστέψας , ἔθυεν ὥσπερ θεῷ καὶ Τύχωνα προσηγόρευε .
τραγῳδὸν δέ ποτε θεώμενος Εὐριπίδου Τρῳάδας ὑποκρινόμενον ᾤχετο ἀπιὼν ἐκ τοῦ θεάτρου , καὶ πέμψας πρὸς αὐτὸν ἐκέλευε θαρρεῖν καὶ μηδὲν ἀγωνίζεσθαι διὰ τοῦτο χεῖρον , οὐ γὰρ ἐκείνου καταφρονῶν ἀπελθεῖν , ἀλλ αἰσχυνόμενος τοὺς πολίτας , εἰ μηδένα πώποτε τῶν ὑπ αὐτοῦ φονευομένων ἠλεηκώς , ἐπὶ τοῖς Ἑκάβης καὶ Ἀνδρομάχης κακοῖς ὀφθήσεται δακρύων .
οὗτος μέντοι τὴν δόξαν αὐτὴν καὶ τ οὔνομα καὶ τὸ πρόσχημα τῆς Ἐπαμεινώνδου στρατηγίας καταπλαγείς , ἔπτηξ ἀλέκτωρ δοῦλος ὣς κλίνας πτερόν , καὶ τοὺς ἀπολογησομένους ταχὺ πρὸς αὐτὸν ἔπεμπεν 0 .
ὁ δὲ συνθέσθαι μὲν εἰρήνην καὶ φιλίαν πρὸς τοιοῦτον ἄνδρα Θηβαίοις οὐχ ὑπέμεινε , σπεισάμενος δέ τριακονθημέρους ἀνοχὰς τοῦ πολέμου καὶ λαβὼν τὸν Πελοπίδαν καὶ τὸν Ἰσμηνίαν ἀνεχώρησεν .
οἱ δὲ Θηβαῖοι παρὰ τῶν Λακεδαιμονίων καὶ τῶν Ἀθηναίων αἰσθόμενοι πρὸς τὸν μέγαν βασιλέα πρέσβεις ἀναβαίνοντας ὑπὲρ συμμαχίας , ἔπεμψαν καὶ αὐτοὶ Πελοπίδαν , ἄριστα βουλευσάμενοι πρὸς τὴν δόξαν αὐτοῦ .
πρῶτον μὲν γὰρ ἀνέβαινε διὰ τῶν βασιλέως ἐπαρχιῶν ὀνομαστὸς ὢν καὶ περιβόητος ·
οὐ γὰρ ἠρέμα διῖκτο τῆς Ἀσίας οὐ δ ἐπὶ μικρὸν ἡ δόξα τῶν πρὸς Λακεδαιμονίους ἀγώνων , ἀλλ , ὡς πρῶτος περὶ τῆς ἐν Λεύκτροις μάχης ἐξέδραμε λόγος , ἀεί τινος καινοῦ προστιθεμένου κατορθώματος αὐξανομένη καὶ ἀναβαίνουσα πορρωτάτω κατέσχεν ἔπειτα τοῖς ἐπὶ θύραις σατράπαις καὶ στρατηγοῖς καὶ ἡγεμόσιν ὀφθείς θαῦμα καὶ λόγον παρέσχεν , ὡς οὗτος ἀνήρ ἐστιν ὁ γῆς καὶ θαλάττης ἐκβαλὼν Λακεδαιμονίους καὶ συστείλας ὑπὸ Ταΰγετον καὶ τὸν Εὐρώταν τὴν Σπάρτην τὴν ὀλίγον ἔμπροσθεν βασιλεῖ τῷ μεγάλῳ καὶ Πέρσαις δι Ἀγησιλάου τὸν περὶ Σούσων καὶ Ἐκβατάνων ἐπαραμένην πόλεμον .
ταῦτ οὖν ὁ Ἀρταξέρξης ἔχαιρε , καὶ τὸν Πελοπίδαν ἐθαύμαζε ἐπὶ τῇ δόξῃ καὶ μέγαν ἐποίει ταῖς τιμαῖς , ὑπὸ τῶν μεγίστων εὐδαιμονίζεσθαι καὶ θεραπεύεσθαι βουλόμενος δοκεῖν .
ἐπεὶ δὲ καὶ τὴν ὄψιν αὐτοῦ εἶδε καὶ τοὺς λόγους κατενόησε , τῶν μὲν Ἀττικῶν βεβαιοτέρους , τῶν δὲ Λακεδαιμονίων ἁπλουστέρους ὄντας , ἔτι μᾶλλον ἠγάπησε , καὶ πάθος βασιλικὸν παθὼν οὐκ ἀπεκρύψατο τὴν πρὸς τὸν ἄνδρα τιμήν , οὐ δ ἔλαθε τοὺς ἄλλους πρέσβεις πλεῖστον νέμων ἐκείνῳ .
καίτοι δοκεῖ μάλιστα τῶν Ἑλλήνων Ἀνταλκίδαν τιμῆσαι τὸν Λακεδαιμόνιον , ὅτι τὸν στέφανον , ὃν πίνων περιέκειτο , βάψας εἰς μύρον ἀπέστειλε .
πελοπίδᾳ δὲ οὕτω μὲν οὐκ ἐνετρύφησε , δῶρα δὲ λαμπρότατα καὶ μέγιστα τῶν νομιζομένων ἐξέπεμψε καὶ τὰς ἀξιώσεις ἐπεκύρωσεν , αὐτονόμους μὲν εἶναι τοὺς Ἕλληνας , οἰκεῖσθαι δὲ Μεσσήνην , Θηβαίους δὲ πατρικοὺς φίλους νομίζεσθαι βασιλέως .
ταύτας ἔχων τὰς ἀποκρίσεις , τῶν δὲ δώρων οὐδὲν ὅ τι μὴ χάριτος ἦν σύμβολον καὶ φιλοφροσύνης δεξάμενος , ἀνέζευξεν ·
ὃ καὶ μάλιστα τοὺς ἄλλους πρέσβεις διέβαλε .
τιμαγόραν γοῦν Ἀθηναῖοι κρίναντες ἀπέκτειναν , εἰ μὲν ἐπὶ τῷ πλήθει τῶν δωρεῶν , ὀρθῶς καὶ δικαίως 0 1 ·
οὐ γὰρ μόνον χρυσίον οὐ δ ἀργύριον ἔλαβεν , ἀλλὰ καὶ κλίνην πολυτελῆ καὶ στρώτας θεράποντας , ὡς τῶν Ἑλλήνων οὐκ ἐπισταμένων , ἔτι δὲ βοῦς ὀγδοήκοντα καὶ βουκόλους , ὡς δὴ πρὸς ἀρρωστίαν τινὰ γάλακτος βοείου δεόμενος , τέλος δὲ κατέβαινεν ἐπὶ θάλασσαν ἐν φορείῳ κομιζόμενος , καὶ τέσσαρα τάλαντα τοῖς κομίζουσι μισθὸς ἐδόθη παρὰ βασιλέως ·
ἀλλ ἔοικεν οὐχ ἡ δωροδοκία μάλιστα παροξῦναι τοὺς Ἀθηναίους .
ἐπικράτους γοῦν ποτε τοῦ σακεσφόρου μή τε ἀρνουμένου δῶρα δέξασθαι παρὰ βασιλέως , ψήφισμά τε γράφειν φάσκοντος ἀντὶ τῶν ἐννέα ἀρχόντων χειροτονεῖσθαι κατ ἐνιαυτὸν ἐννέα πρέσβεις πρὸς βασιλέα τῶν δημοτικῶν καὶ πενήτων , ὅπως λαμβάνοντες εὐπορῶσιν , ἐγέλασεν ὁ δῆμος ·
ἀλλ ὅτι Θηβαίοις ἐγεγόνει πάντα χαλεπῶς ἔφερον , οὐ λογιζόμενοι τὴν Πελοπίδου δόξαν , ὅσων ἦν ῥητορειῶν καὶ λόγων κρείττων παρ ἀνθρώπῳ θεραπεύοντι τοὺς τῶν ὅπλων ἀεὶ κρατοῦντας .
ἡ μὲν οὖν πρεσβεία τῷ Πελοπίδᾳ προσέθηκεν οὐ μικρὰν εὔνοιαν ἐπανελθόντι , διὰ τὸν Μεσσήνης συνοικισμὸν καὶ τὴν τῶν ἄλλων Ἑλλήνων αὐτονομίαν ·
ἀλεξάνδρου δὲ τοῦ Φεραίου πάλιν εἰς τὴν αὐτοῦ φύσιν ἀναδραμόντος καὶ Θεσσαλῶν μὲν οὐκ ὀλίγας περικόπτοντος πόλεις , Φθιώτας δὲ Ἀχαιοὺς ἅπαντας καὶ τὸ Μαγνήτων ἔθνος ἔμφρουρον πεποιημένου , πυνθανόμεναι Πελοπίδαν ἐπανήκειν αἱ πόλεις εὐθὺς ἐπρέσβευον εἰς Θήβας αἰτούμεναι δύναμιν καὶ στρατηγὸν ἐκεῖνον .
ψηφισαμένων δὲ τῶν Θηβαίων προθύμως , καὶ ταχὺ πάντων ἑτοίμων γενομένων καὶ τοῦ στρατηγοῦ περὶ ἔξοδον ὄντος , ὁ μὲν ἥλιος ἐξέλιπε καὶ σκότος ἐν ἡμέρᾳ τὴν πόλιν ἔσχεν , ὁ δὲ Πελοπίδας ὁρῶν πρὸς τὸ φάσμα συντεταραγμένους ἅπαντας οὐκ ᾤετο δεῖν βιάζεσθαι καταφόβους καὶ δυσέλπιδας ὄντας , οὐ δὲ ἀποκινδυνεύειν ἑπτακισχιλίοις πολίταις , ἀλλ ἑαυτὸν μόνον τοῖς Θεσσαλοῖς ἐπιδούς καὶ τριακοσίους τῶν ἱππέων ἐθελοντὰς ἀναλαβὼν καὶ ξένους ἐξώρμησεν , οὔ τε τῶν μάντεων ἐώντων οὔ τε τῶν ἄλλων συμπροθυμουμένων πολιτῶν μέγα γὰρ ἐδόκει καὶ πρὸς ἄνδρα λαμπρὸν ἐξ οὐρανοῦ γεγονέναι σημεῖον .
ὁ δὲ ἦν μὲν καὶ δι ὀργὴν ὧν καθύβριστο θερμότερος ἐπὶ τὸν Ἀλέξανδρον , ἤλπιζε δὲ καὶ τὴν οἰκίαν αὐτοῦ νοσοῦσαν ἤδη καὶ διεφθαρμένην εὑρήσειν ἐξ ὧν διείλεκτο τῇ Θήβῃ .
μάλιστα δ αὐτὸν καὶ παρεκάλει τὸ τῆς πράξεως κάλλος , ἐπιθυμοῦντα καὶ φιλοτιμούμενον , ἐν οἷς χρόνοις Λακεδαιμόνιοι Διονυσίῳ τῷ Σικελίας τυράννῳ στρατηγοὺς καὶ ἁρμοστὰς ἔπεμπον , Ἀθηναῖοι δὲ μισθοδότην Ἀλέξανδρον εἶχον καὶ χαλκοῦν ἵστασαν ὡς εὐεργέτην , τότε τοῖς Ἕλλησιν ἐπιδεῖξαι Θηβαίους μόνους ὑπὲρ τῶν τυραννουμένων στρατευομένους καὶ καταλύοντας ἐν τοῖς Ἕλλησι τὰς παρανόμους καὶ βιαίους δυναστείας .
ὡς οὖν εἰς Φάρσαλον ἐλθὼν ἤθροισε τὴν δύναμιν , εὐθὺς ἐβάδιζεν ἐπὶ τὸν Ἀλέξανδρον .
ὁ δὲ Θηβαίους μὲν ὀλίγους περὶ τὸν Πελοπίδαν ὁρῶν , αὐτὸς δὲ πλείους ἔχων ἢ διπλασίους ὁπλίτας τῶν Θεσσαλῶν ἀπήντα πρὸς τὸ Θετίδειον .
εἰπόντος δέ τινος τῷ Πελοπίδᾳ πολλοὺς ἔχοντα τὸν τύραννον ἐπέρχεσθαι , βέλτιον , ἔφη , πλείονας γὰρ νικήσομεν 0 .
ἀνατεινόντων δὲ πρὸς τὸ μέσον κατὰ τὰς καλουμένας Κυνὸς κεφαλὰς λόφων περικλινῶν καὶ ὑψηλῶν , ὥρμησαν ἀμφότεροι τούτους καταλαβεῖν τοῖς πεζοῖς .
τοὺς δ ἱππεῖς ὁ Πελοπίδας πολλοὺς κ ἀγαθοὺς ὄντας ἐφῆκε τοῖς ἱππεῦσι τῶν πολεμίων , ὡς δὲ οὗτοι μὲν ἐκράτουν καὶ συνεξέπεσον εἰς τὸ πεδίον τοῖς φεύγουσιν , ὁ δὲ Ἀλέξανδρος ἔφθη τοὺς λόφους καταλαβών , τοῖς ὁπλίταις τῶν Θεσσαλῶν ὕστερον ἐπερχομένοις καὶ πρὸς ἰσχυρὰ καὶ μετέωρα χωρία βιαζομένοις ἐμβαλὼν ἔκτεινε τοὺς πρώτους , οἱ δὲ ἄλλοι πληγὰς λαβόντες οὐδὲν ἔπρασσον .
κατιδὼν οὖν ὁ Πελοπίδας τοὺς μὲν ἱππεῖς ἀνεκαλεῖτο καὶ πρὸς τὸ συνεστηκὸς τῶν πολεμίων ἐλαύνειν ἐκέλευεν , αὐτὸς δὲ συνέμιξε δρόμῳ τοῖς περὶ τοὺς λόφους μαχομένοις εὐθὺς τὴν ἀσπίδα λαβών .
καὶ διὰ τῶν ὄπισθεν ὠσάμενος εἰς τοὺς πρώτους τοσαύτην ἐνεποίησε ῥώμην καὶ προθυμίαν ἅπασιν ὥστε καὶ τοῖς πολεμίοις ἑτέρους δοκεῖν γεγονότας καὶ σώμασι καὶ ψυχαῖς ἐπέρχεσθαι .
καὶ δύο μὲν ἢ τρεῖς ἀπεκρούσαντο προσβολάς , ὁρῶντες δὲ καὶ τούτους ἐπιβαίνοντας εὐρώστως καὶ τὴν ἵππον ἀπὸ τῆς διώξεως ἀναστρέφουσαν εἶξαν , ἐπὶ σκέλος ποιούμενοι τὴν ἀναχώρησιν .
ὁ δέ Πελοπίδας ἀπὸ τῶν ἄκρων κατιδὼν ἅπαν τὸ στρατόπεδον τῶν πολεμίων οὔπω μὲν εἰς φυγὴν τετραμμένον , ἤδη δὲ θορύβου καὶ ταραχῆς ἀναπιμπλάμενον , ἔστη καὶ περιέβλεψεν αὐτὸν ζητῶν τὸν Ἀλέξανδρον .
ὡς δ εἶδεν ἐπὶ τοῦ δεξιοῦ παραθαρρύνοντα καὶ συντάττοντα τοὺς μισθοφόρους , οὐ κατέσχε τῷ λογισμῷ τὴν ὀργήν , ἀλλὰ πρὸς τὴν βλέψιν ἀναφλεχθείς καὶ τῷ θυμῷ παραδοὺς τὸ σῶμα καὶ τὴν ἡγεμονίαν τῆς πράξεως , πολὺ πρὸ τῶν ἄλλων ἐξαλόμενος ἐφέρετο βοῶν καὶ προκαλούμενος τὸν τύραννον .
ἐκεῖνος μὲν οὖν οὐκ ἐδέξατο τὴν ὁρμὴν οὐ δὲ ὑπέμεινεν , ἀλλ ἀναφυγὼν πρὸς τοὺς δοφυφόρους ἐνέκρυψεν ἑαυτόν , τῶν δὲ μισθοφόρων οἱ μὲν πρῶτοι συμβαλόντες εἰς χεῖρας ἀνεκόπησαν ὑπὸ τοῦ Πελοπίδου , τινὲς δὲ καὶ πληγέντες ἐτελεύτησαν , οἱ δὲ πολλοὶ τοῖς δόρασι πόρρωθεν διὰ τῶν ὅπλων τύπτοντες αὐτὸν κατετραυμάτιζον , ἕως οἱ Θεσσαλοὶ περιπαθήσαντες ἀπὸ τῶν λόφων δρόμῳ προσεβοήθησαν , ἤδη πεπτωκότος , οἵ τε ἱππεῖς προσελάσαντες ὅλην ἐτρέψαντο τὴν φάλαγγα καὶ διώξαντες ἐπὶ πλεῖστον ἐνέπλησαν νεκρῶν τὴν χώραν , πλέον ἢ τρισχιλίους καταβαλόντες .
τὸ μὲν οὖν Θηβαίων τοὺς παρόντας ἐπὶ τῇ τοῦ Πελοπίδου τελευτῇ βαρέως φέρειν , πατέρα καὶ σωτῆρα καὶ διδάσκαλον τῶν μεγίστων καὶ καλλίστων ἀγαθῶν ἀποκαλοῦντας ἐκεῖνον , οὐ πάνυ θαυμαστὸν ἦν ·
οἱ δὲ Θεσσαλοὶ καὶ οἱ σύμμαχοι πᾶσαν ἀνθρωπίνῃ πρέπουσαν ἀρετῇ τιμὴν τοῖς ψηφίσμασιν ὑπερβαλόντες , ἔτι μᾶλλον ἐπεδείξαντο τοῖς πάθεσι τὴν πρὸς τὸν ἄνδρα χάριν , τοὺς μὲν γὰρ παραγεγονότας τῷ ἔργῳ λέγουσι μή τε θώρακα θέσθαι μή τε ἵππον ἐκχαλινῶσαι μή τε τραῦμα δήσασθαι πρότερον , ὡς ἐπύθοντο τὴν ἐκείνου τελευτήν , ἀλλὰ μετὰ τῶν ὅπλων θερμοὺς ἰόντας ἐπὶ τὸν νεκρόν ὥσπερ αἰσθανόμενον , τὰ τῶν πολεμίων κύκλῳ περὶ τὸ σῶμα σωρεύειν λάφυρα , κεῖραι δὲ ἵππους , κείρασθαι δὲ καὶ αὐτούς .
ἀπιόντας δὲ πολλοὺς ἐπὶ σκηνὰς μή τε πῦρ ἀνάψαι μή τε δεῖπνον ἑλέσθαι , σιγὴν δὲ καὶ κατήφειαν εἶναι τοῦ στρατοπέδου παντός , ὥσπερ οὐ νενικηκότων ἐπιφανεστάτην νίκην καὶ μεγίστην , ἀλλ ἡττημένων ὑπὸ τοῦ τυράννου καὶ καταδεδουλωμένων 0 .
ἐκ δὲ τῶν πόλεων , ὡς ἀπηγγέλθη ταῦτα , παρῆσαν αἵ τε ἀρχαὶ καὶ μετ αὑτῶν ἔφηβοι καὶ παῖδες καὶ ἱερεῖς πρὸς τὴν ὑποδοχὴν τοῦ σώματος , τρόπαια καὶ στεφάνους καὶ πανοπλίας χρυσᾶς ἐπιφέροντες .
ὡς δὲ ἔμελλεν ἐκκομίζεσθαι τὸ σῶμα , προσελθόντες οἱ πρεσβύτατοι τῶν Θεσσαλῶν ᾐτοῦντο τοὺς Θηβαίους δι αὑτῶν θάψαι τὸν νεκρόν .
εἷς δὲ αὑτῶν ἔλεγεν ·
ἄνδρες σύμμαχοι , χάριν αἰτοῦμεν παρ ὑμῶν κόσμον ἡμῖν ἐπὶ ἀτυχίᾳ τοσαύτῃ καὶ παραμυθίαν φέρουσαν .
οὐ γὰρ ζῶντα Θεσσαλοὶ Πελοπίδαν προπέμψουσιν , οὐ δὲ αἰσθανομένῳ τὰς ἀξίας τιμὰς ἀποδώσουσιν , ἀλλ ἐὰν ψαῦσαί τε τοῦ νεκροῦ τύχωμεν καὶ δι αὑτῶν κοσμῆσαι καὶ θάψαι τὸ σῶμα , δόξομεν ὑμῖν οὐκ ἀπιστεῖν ὅτι μείζων ἡ συμφορὰ γέγονε Θετταλοῖς ἢ Θηβαίοις ·
ὑμῖν μὲν γὰρ ἡγεμόνος ἀγαθοῦ μόνον , ἡμῖν δὲ καὶ τούτου καὶ τῆς ἐλευθερίας στέρεσθαι συμβέβηκε 0 .
πῶς γὰρ ἔτι τολμήσομεν αἰτῆσαι στρατηγὸν ἄλλον παρ ὑμῶν οὐκ ἀποδόντες Πελοπίδαν ;
ταῦτα μὲν οἱ Θηβαῖοι συνεχώρησαν .
ἐκείνων δὲ τῶν ταφῶν οὐ δοκοῦσιν ἕτεραι λαμπρότεραι γενέσθαι τοῖς τὸ λαμπρὸν οὐκ ἐν ἐλέφαντι καὶ χρυσῷ καὶ πορφύραις εἶναι νομίζουσιν , ὥσπερ Φίλιστος ὑμνῶν καὶ θαυμάζων τὴν Διονυσίου ταφήν , οἷον τραγῳδίας μεγάλης τῆς τυραννίδος ἐξόδιον θεατρικὸν γενομένην 0 .
ἀλέξανδρος δὲ ὁ μέγας Ἡφαιστίωνος ἀποθανόντος οὐ μόνον ἵππους ἔκειρε καὶ ἡμιόνους , ἀλλὰ καὶ τὰς ἐπάλξεις ἀφεῖλε τῶν τειχῶν , ὡς ἂν δοκοῖεν αἱ πόλεις πενθεῖν , ἀντὶ τῆς πρόσθεν μορφῆς κούριμον σχῆμα καὶ ἄτιμον ἀναλαμβάνουσαι .
ταῦτα μὲν οὖν προστάγματα δεσποτῶν ὄντα , καὶ μετὰ πολλῆς ἀνάγκης περαινόμενα καὶ μετὰ φθόνου τῶν τυχόντων καὶ μίσους τῶν βιαζομένων , οὐδεμιᾶς χάριτος ἦν οὐ δὲ τιμῆς , ὄγκου δὲ βαρβαρικοῦ καὶ τρυφῆς καὶ ἀλαζονείας ἐπίδειξις , εἰς κενὰ καὶ ἄζηλα τὴν περιουσίαν διατιθεμένων ·
ἀνὴρ δὲ δημοτικὸς ἐπὶ ξένης τεθνηκώς , οὐ γυναικός , οὐ παίδων , οὐ συγγενῶν παρόντων , οὐ δεομένου τινός , οὐκ ἀναγκάζοντος , ὑπὸ δήμων τοσούτων καὶ πόλεων ἁμιλλωμένων προπεμπόμενος καὶ συνεκκομιζόμενος καὶ στεφανούμενος , εἰκότως ἐδόκει τὸν τελειότατον ἀπέχειν εὐδαιμονισμόν .
οὐ γάρ , ὡς Αἴσωπος ἔφασκε , χαλεπώτατός ἐστιν ὁ τῶν εὐτυχούντων θάνατος , ἀλλὰ μακαριώτατος , εἰς ἀσφαλῆ χώραν τὰς εὐπραξίας κατατιθέμενος τῶν ἀγαθῶν καὶ τύχην μεταβάλλεσθαι μὴ ἀπολείπων .
διὸ βέλτιον ὁ Λάκων τὸν Ὀλυμπιονίκην Διαγόραν , ἐπιδόντα μὲν υἱοὺς στεφανουμένους Ὀλυμπίασιν , ἐπιδόντα δ υἱωνοὺς καὶ θυγατριδοῦς , ἀσπασάμενος , κάτθανε , εἶπε , Διαγόρα 0 ·
οὐκ εἰς τὸν Ὄλυμπον ἀναβήσῃ .
τὰς δὲ Ὀλυμπιακὰς καὶ Πυθικὰς νίκας οὐκ ἂν , οἶμαί , τις εἰς τὸ αὐτὸ συνθεὶς ἁπάσας ἑνὶ τῶν Πελοπίδου παραβαλεῖν ἀγώνων ἀξιώσειεν , οὓς πολλοὺς ἀγωνισάμενος καὶ κατορθώσας , καὶ τοῦ βίου τὸ πλεῖστον ἐν δόξῃ καὶ τιμῇ βιώσας , τέλος ἐν τῇ τρισκαιδεκάτῃ βοιωταρχίᾳ , τυραννοκτονίᾳ μεμιγμένην ἀριστείαν ἀριστεύων , ὑπὲρ τῆς τῶν Θεσσαλῶν ἐλευθερίας ἀπέθανεν .
ὁ δὲ θάνατος αὐτοῦ μεγάλα μὲν ἐλύπησε τοὺς συμμάχους , μείζονα δὲ ὠφέλησε .
θηβαῖοι γὰρ , ὡς ἐπύθοντο τὴν τοῦ Πελοπίδου τελευτήν , οὐδεμίαν ἀναβολὴν ποιησάμενοι τῆς τιμωρίας κατὰ τάχος ἐστράτευσαν ὁπλίταις ἑπτακισχιλίοις , ἱππεῦσι δ ἑπτακοσίοις , ἡγουμένου Μαλκίτου καὶ Διογείτονος .
καταλαβόντες δὲ συνεσταλμένον καὶ περικεκομμένον τῆς δυνάμεως Ἀλέξανδρον ἠνάγκασαν Θεσσαλοῖς μὲν ἀποδοῦναι τὰς πόλεις ἃς εἶχεν αὐτῶν , Μάγνητας δὲ καὶ Φθιώτας Ἀχαιοὺς ἀφεῖναι καὶ τὰς φρουρὰς ἐξαγαγεῖν , ὀμόσαι δὲ αὐτὸν ἐφ οὓς ἂν ἡγῶνται Θηβαῖοι καὶ κελεύσωσιν ἀκολουθήσειν .
θηβαῖοι μὲν οὖν τούτοις ἠρκέσθησαν ἣν δὲ ὀλίγον ὕστερον τοῖς θεοῖς ὑπὲρ Πελοπίδου δίκην ἔδωκε διηγήσομαι .
θήβην τὴν συνοικοῦσαν αὐτῷ πρῶτον μὲν , ὡς εἴρηται , Πελοπίδας ἐδίδαξε μὴ φοβεῖσθαι τὴν ἔξω λαμπρότητα καὶ παρασκευὴν τῆς τυραννίδος , ἐντὸς τῶν ὅπλων καὶ τῶν φυλακῶν οὖσαν ἔπειτα δὲ φοβουμένη τὴν ἀπιστίαν αὐτοῦ καὶ μισοῦσα τὴν ὠμότητα , συνθεμένη μετὰ τῶν ἀδελφῶν , τριῶν ὄντων , Τισιφόνου , Πειθολάου , Λυκόφρονος , ἐπεχείρει τόνδε τὸν τρόπον .
τὴν μὲν ἄλλην οἰκίαν τοῦ τυράννου κατεῖχον αἱ φυλακαὶ τῶν παρανυκτερευόντων , ὁ δὲ θάλαμος , ἐν ᾧ καθεύδειν εἰώθεσαν , ὑπερῷος ἦν , καὶ πρὸ αὐτοῦ φυλακὴν εἶχε κύων δεδεμένος , πᾶσι φοβερὸς πλὴν αὐτοῖς ἐκείνοις καὶ ἑνὶ τῶν οἰκετῶν τῷ τρέφοντι .
καθ ὃν οὖν ἔμελλε καιρὸν ἐπιχειρεῖν ἡ Θήβη , τοὺς μὲν ἀδελφοὺς ἀφ ἡμέρας εἶχε πλησίον ἐν οἴκῳ τινὶ κεκρυμμένους , εἰσελθοῦσα δέ , ὥσπερ εἰώθει , μόνη πρὸς τὸν Ἀλέξανδρον ἤδη καθεύδοντα καὶ μετὰ μικρὸν πάλιν προελθοῦσα , τῷ μὲν οἰκέτῃ προσέταξεν ἀπάγειν ἔξω τὸν κύνα ·
βούλεσθαι γὰρ ἀναπαύεσθαι μεθ ἡσυχίας ἐκεῖνον ·
αὐτὴ δὲ τὴν κλίμακα φοβουμένη μὴ κτύπον παράσχῃ τῶν νεανίσκων ἀναβαινόντων ἐρίοις κατεστόρεσεν ·
εἶτα οὕτως ἀναγαγοῦσα τοὺς ἀδελφοὺς ξιφήρεις καὶ στήσασα πρὸ τῶν θυρῶν εἰσῆλθεν αὐτή , καὶ καθελοῦσα τὸ ξίφος ὑπὲρ τῆς κεφαλῆς κρεμάμενον σημεῖον εἶναι τοῦ κατέχεσθαι τὸν ἄνδρα καὶ καθεύδειν ἔδειξεν .
ἐκπεπληγμένων δὲ τῶν νεανίσκων καὶ κατοκνούντων , κακίζουσα καὶ διομνυμένη μετ ὀργῆς αὐτὴ τὸν Ἀλέξανδρον ἐξεγείρασα μηνύσειν τὴν πρᾶξιν , αἰσχυνθέντας αὐτοὺς ἅμα καὶ φοβηθέντας εἰσήγαγε καὶ περιέστησε τῇ κλίνῃ , προσφέρουσα τὸν λύχνον .
τῶν δὲ ὁ μὲν τοὺς πόδας κατεῖχε πιέσας , ὁ δὲ τὴν κεφαλὴν λαβόμενος τῶν τριχῶν ἀνέκλασεν , ὁ δὲ τρίτος τῷ ξίφει τύπτων αὐτὸν διεχρήσατο , τῷ μὲν τάχει τῆς τελευτῆς πρᾳότερον ἴσως ἢ προσῆκον ἦν ἀποθανόντα , τῷ δὲ μόνον ἢ πρῶτον τυράννων ὑπὸ γυναικὸς ἰδίας ἀπολέσθαι , καὶ τῇ μετὰ θάνατον αἰκίᾳ τοῦ σώματος ῥιφέντος καὶ πατηθέντος ὑπὸ τῶν Φεραίων , ἄξια πεπονθέναι δόξαντα τῶν παρανομημάτων 0 .
μᾶρκον δὲ Κλαύδιον τὸν πεντάκις ὑπατεύσαντα Ῥωμαίων Μάρκου μὲν υἱὸν γενέσθαι λέγουσι , κληθῆναι δὲ τῶν ἀπὸ τῆς οἰκίας πρῶτον Μάρκελλον , ὅπερ ἐστὶν Ἀρήϊον , ὥς φησι Ποσειδώνιος .
ἦν γὰρ τῇ μὲν ἐμπειρίᾳ πολεμικός , τῷ δὲ σώματι ῥωμαλέος , τῇ δὲ χειρὶ πλήκτης , τῇ δὲ φύσει φιλοπόλεμος κ ἀν τούτῳ δὴ πολὺ τὸ γαῦρον καὶ ἀγέρωχον ἐπιφαίνων ἐν τοῖς ἀγῶσι , τῷ δὲ ἄλλῳ τρόπῳ σώφρων , φιλάνθρωπος , Ἑλληνικῆς παιδείας καὶ λόγων ἄχρι τοῦ τιμᾶν καὶ θαυμάζειν τοὺς κατορθοῦντας ἐραστής , αὐτὸς δὲ ὑπ ἀσχολιῶν ἐφ ὅσον ἦν πρόθυμος ἀσκῆσαι καὶ μαθεῖν οὐκ ἐξικόμενος 0 1 2 .
εἰ γὰρ ἄλλοις τισὶν ἀνθρώποις ὁ θεός , ὥσπερ Ὅμηρος εἴρηκεν , ἐκ νεότητος ἔδωκε καὶ εἰς γῆρας τολυπεύειν ἀργαλέους πολέμους , καὶ τοῖς τότε πρωτεύουσι Ῥωμαίων , οἳ νέοι μὲν ὄντες περὶ Σικελίαν Καρχηδονίοις , ἀκμάζοντες δὲ Γαλάταις ὑπὲρ αὐτῆς Ἰταλίας ἐπολέμουν , ἤδη δὲ γηρῶντες Ἀννίβᾳ πάλιν συνείχοντο καὶ Καρχηδονίοις , οὐκ ἔχοντες , ὥσπερ οἱ πολλοὶ , διὰ γῆρας ἀνάπαυσιν στρατειῶν , ἀλλ ἐπὶ στρατηγίας πολέμων καὶ ἡγεμονίας κατ εὐγένειαν καὶ ἀρετὴν ἀγόμενοι 0 .
μάρκελλος δὲ πρὸς οὐδὲν μὲν ἦν μάχης εἶδος ἀργὸς οὐ δὲ ἀνάσκητος , αὐτὸς δ ἑαυτοῦ κράτιστος ἐν τῷ μονομαχεῖν γενόμενος οὐδεμίαν πρόκλησιν ἔφυγε , πάντας δὲ τοὺς προκαλεσαμένους ἀπέκτεινεν .
ἐν δὲ Σικελίᾳ τὸν ἀδελφὸν Ὀτακίλιον κινδυνεύοντα διέσωσεν ὑπερασπίσας καὶ ἀποκτείνας τοὺς ἐπιφερομένους .
ἀνθ ὧν ὄντι μὲν ἔτι νέῳ στέφανοι καὶ γέρα παρὰ τῶν στρατηγῶν ἦσαν , εὐδοκιμοῦντα δὲ μᾶλλον ἀγορανόμον μὲν ἀπέδειξε τῆς ἐπιφανεστέρας τάξεως ὁ δῆμος , οἱ δὲ ἱερεῖς αὔγουρα 0 .
τοῦτο δ ἐστὶν ἱερωσύνης εἶδος , ᾧ μάλιστα τὴν ἀπ οἰωνῶν μαντικὴν ἐπιβλέπειν καὶ παραφυλάττειν νόμος δέδωκεν .
ἠναγκάσθη δὲ ἀγορανομῶν δίκην ἀβούλητον εἰσενεγκεῖν .
ἦν γὰρ αὐτῷ παῖς ὁμώνυμος ἐν ὥρᾳ , τὴν ὄψιν ἐκπρεπής , οὐχ ἧττον δὲ τῷ σωφρονεῖν καὶ πεπαιδεῦσθαι περίβλεπτος ὑπὸ τῶν πολιτῶν τούτῳ Καπετωλῖνος ὁ τοῦ Μαρκέλλου συνάρχων , ἀσελγὴς ἀνὴρ καὶ θρασύς , ἐρῶν λόγους προσήνεγκε .
τοῦ δὲ παιδὸς τὸ μὲν πρῶτον αὐτοῦ καθ ἑαυτὸν ἀποτριψαμένου τὴν πεῖραν , ὡς δὲ αὖθις ἐπεχείρησε κατειπόντος πρὸς τὸν πατέρα , βαρέως ἐνεγκὼν ὁ Μάρκελλος προσήγγειλε τῇ βουλῇ τὸν ἄνθρωπον .
ὁ δὲ πολλὰς μὲν ἀποδράσεις καὶ παραγραφὰς ἐμηχανᾶτο , τοὺς δημάρχους ἐπικαλούμενος , ἐκείνων δὲ μὴ προσδεχομένων τὴν ἐπίκλησιν ἀρνήσει τὴν αἰτίαν ἔφευγε , καὶ μάρτυρος οὐδενὸς τῶν λόγων γεγονότος ἔδοξε μεταπέμπεσθαι τὸν παῖδα τῇ βουλῇ , παραγενομένου δ ἰδόντες ἐρύθημα καὶ δάκρυον καὶ μεμιγμένον ἀπαύστῳ τῷ θυμουμένῳ τὸ αἰδούμενον , οὐδενὸς ἄλλου δεηθέντες τεκμηρίου κατεψηφίσαντο καὶ χρήμασιν ἐζημίωσαν Καπετωλῖνον , ἐξ ὧν ὁ Μάρκελλος ἀργυρᾶ λοιβεῖα ποιησάμενος τοῖς θεοῖς καθιέρωσεν .
ἐπεὶ δὲ τοῦ πρώτου τῶν Καρχηδονίων πολέμων ἔτει δευτέρῳ καὶ εἰκοστῷ συναιρεθέντος ἀρχαὶ πάλιν Γαλατικῶν ἀγώνων διεδέχοντο τὴν Ῥώμην , οἱ δὲ τὴν ὑπαλπείαν νεμόμενοι τῆς Ἰταλίας Ἴνσομβρες , Κελτικὸν ἔθνος , μεγάλοι καὶ καθ ἑαυτοὺς ὄντες , δυνάμεις ἐκάλουν , καὶ μετεπέμποντο Γαλατῶν τοὺς μισθοῦ στρατευομένους , οἳ Γαισάται καλοῦνται , θαυμαστὸν μὲν ἐδόκει καὶ τύχης ἀγαθῆς γενέσθαι τὸ μὴ συρραγῆναι τὸν Κελτικὸν εἰς τὸ αὐτὸ τῷ Λιβυκῷ πόλεμον , ἀλλ ὥσπερ ἐφεδρείαν εἰληφότας τοὺς Γαλάτας , ὀρθῶς καὶ δικαίως ἀτρεμήσαντας μαχομένων ἐκείνων , οὕτω τότε δὴ τοῖς νενικηκόσιν ἐπαποδύεσθαι καὶ προκαλεῖσθαι σχολὴν ἄγοντας ·
οὐ μὴν ἀλλὰ μέγαν ἥ τε χώρα παρεῖχε φόβον , διὰ τὴν γειτνίασιν ὁμόρῳ καὶ προσοίκῳ πολέμῳ συνοισομένοις , καὶ τὸ παλαιὸν ἀξίωμα τῶν Γαλατῶν , οὓς μάλιστα Ῥωμαῖοι δεῖσαι δοκοῦσιν , ἅτε δὴ καὶ τὴν πόλιν ὑπ αὐτῶν ἀποβαλόντες , ἐξ ἐκείνου δὲ καὶ θέμενοι νόμον ἀτελεῖς εἶναι στρατείας τοὺς ἱερέας , πλὴν εἰ μὴ Γαλατικὸς πάλιν ἐπέλθοι πόλεμος .
ἐδήλου δὲ καὶ τὸν φόβον αὐτῶν ἥ τε παρασκευὴ μυριάδες γὰρ ἐν ὅπλοις ἅμα τοσαῦται Ῥωμαίων οὔ τε πρότερον οὔ τε ὕστερον γενέσθαι λέγονται καὶ τὰ περὶ τὰς θυσίας καινοτομούμενα ·
βαρβαρικὸν μὲν γὰρ οὐδὲν οὐ δ ἔκφυλον ἐπιτηδεύοντες , ἀλλ ὡς ἔνι μάλιστα ταῖς δόξαις Ἑλληνικῶς διακείμενοι καὶ πρᾴως πρὸς τὰ θεῖα , τότε τοῦ πολέμου συμπεσόντος ἠναγκάσθησαν εἶξαι λογίοις τισὶν ἐκ τῶν Σιβυλλείων , καὶ δύο μὲν Ἕλληνας , ἄνδρα καὶ γυναῖκα , δύο δὲ Γαλάτας ὁμοίως ἐν τῇ καλουμένῃ βοῶν ἀγορᾷ κατορύξαι ζῶντας , οἷς ἔτι καὶ νῦν ἐν τῷ Νοεμβρίῳ μηνὶ δρῶσιν Ἕλλησι καὶ Γαλάταις ἀπορρήτους καὶ ἀθεάτους ἱερουργίας .
οἱ μὲν οὖν πρῶτοι τῶν ἀγώνων νίκας τε μεγάλας καὶ σφάλματα τοῖς Ῥωμαίοις ἐνέγκαντες εἰς οὐδὲν ἐτελεύτησαν πέρας βέβαιον Φλαμινίου δὲ καὶ Φουρίου τῶν ὑπάτων μεγάλαις ἐκστρατευσάντων δυνάμεσιν ἐπὶ τοὺς Ἴνσομβρας , ὤφθη μὲν αἵματι ῥέων ὁ διὰ τῆς Πικηνίδος χώρας ποταμός , ἐλέχθη δὲ τρεῖς σελήνας φανῆναι περὶ πόλιν Ἀρίμινον , οἱ δὲ ἐπὶ ταῖς ὑπατικαῖς ψηφοφορίαις παραφυλάττοντες οἰωνοὺς ἱερεῖς διεβεβαιοῦντο μοχθηρὰς καὶ δυσόρνιθας αὐτοῖς γεγονέναι τὰς τῶν ὑπάτων ἀναγορεύσεις , εὐθὺς οὖν ἔπεμψεν ἡ σύγκλητος ἐπὶ τὸ στρατόπεδον γράμματα καλοῦσα καὶ μεταπεμπομένη τοὺς ὑπάτους , ὅπως ἐπανελθόντες ᾗ τάχιστα τὴν ἀρχὴν ἀπείπωνται καὶ μηδὲν ὡς ὕπατοι φθάσωσι πρᾶξαι πρὸς τοὺς πολεμίους .
ταῦτα δεξάμενος τὰ γράμματα Φλαμίνιος οὐ πρότερον ἔλυσεν ἢ μάχῃ συνάψας τρέψασθαι τοὺς βαρβάρους καὶ τὴν χώραν αὐτῶν ἐπιδραμεῖν .
ὡς οὖν ἐπανῆλθε μετὰ πολλῶν λαφύρων , οὐκ ἀπήντησεν ὁ δῆμος , ἀλλ ὅτι καλούμενος οὐκ εὐθὺς ὑπήκουσεν οὐ δ ἐπείσθη τοῖς γράμμασιν , ἀλλ ἐνύβρισε καὶ κατεφρόνησε , μικροῦ μὲν ἐδέησεν ἀποψηφίσασθαι τὸν θρίαμβον αὐτοῦ , θριαμβεύσαντα δὲ ἰδιώτην ἐποίησεν , ἀναγκάσας ἐξομόσασθαι τὴν ὑπατείαν μετὰ τοῦ συνάρχοντος .
οὕτω πάντα τὰ πράγματα Ῥωμαίοις εἰς τὸν θεὸν ἀνήγετο , μαντειῶν δὲ καὶ πατρίων ὑπεροψίαν οὐ δ ἐπὶ ταῖς μεγίσταις εὐπραξίαις ἀπεδέχοντο , μεῖζον ἡγούμενοι πρὸς σωτηρίαν πόλεως τὸ θαυμάζειν τὰ θεῖα τοὺς ἄρχοντας τὸν κρατεῖν τῶν πολεμίων .
τιβέριος οὖν Σεμπρώνιος , ἀνὴρ δι ἀνδρείαν καὶ καλοκαγαθίαν οὐδενὸς ἧττον ἀγαπηθεὶς ὑπὸ Ῥωμαίων , ἀπέδειξε μὲν ὑπατεύων διαδόχους Σκηπίωνα Νασικᾶν καὶ Γάϊον Μάρκιον , ἤδη δὲ ἐχόντων αὐτῶν ἐπαρχίας καὶ στρατεύματα , ἱερατικοῖς ὑπομνήμασιν ἐντυχὼν εὗρεν ἠγνοημένον ὑφ αὑτοῦ τι τῶν πατρίων .
ὅταν ἄρχων ἐπ ὄρνισι καθεζόμενος ἔξω πόλεως οἶκον ἢ σκηνὴν μεμισθωμένος ὑπ αἰτίας τινὸς ἀναγκασθῇ μήπω γεγονότων σημείων βεβαίων ἐπανελθεῖν εἰς πόλιν , ἀφεῖναι χρῆν τὸ προμεμισθωμένον οἴκημα καὶ λαβεῖν ἕτερον , ἐξ οὗ ποιήσεται τὴν θέαν αὖθις ἐξ ὑπαρχῆς , τοῦτο ἔλαθεν , ὡς ἔοικε , τὸν Τιβέριον , καὶ δὶς τῷ αὐτῷ χρησάμενος ἀπέδειξε τοὺς εἰρημένους ἄνδρας ὑπάτους .
ὕστερον δὲ γνοὺς τὴν ἁμαρτίαν ἀνήνεγκε πρὸς τὴν σύγκλητον .
ἡ δὲ οὐ κατεφρόνησε τοῦ κατὰ μικρὸν οὕτως ἐλλείμματος , ἀλλ ἔγραψε τοῖς ἀνδράσι ·
καὶ ἐκεῖνοι τὰς ἐπαρχίας ἀπολιπόντες ἐπανῆλθον εἰς Ῥώμην ταχὺ καὶ κατέθεντο τὴν ἀρχήν .
ἀλλὰ ταῦτα μὲν ὕστερον ἐπράχθη ·